“Hy het twee weke gelede geval en sy heup gebreek toe hy ŉ ligte hartaanval gehad het. Hy is na die hospitaal geneem, maar ŉ operasie was buite die kwessie omdat sy gesondheid te swak was – hulle het gesê hy sou dit waarskynlik nie maak nie. Hy het geweet sy tyd was verby en hy het gekies om by die huis tussen sy mense te wees,” sê Jason.
Van Aarde, ŉ voormalige wenner van die Landbouskrywersvereniging se SA Boer van die Jaar, het 24 jaar gelede ná ŉ hartoorplanting in die Groote Schuur-hospitaal ŉ tweede kans op lewe gekry. Rumatiekkoors het reeds op laerskool sy hartkleppe aangetas, maar ’n 23-jarige jong man, wat in 1993 ’n bergklimongeluk dood is, se hart het Van Aarde se lewe vir nóg 24 jaar vir sy gesin gespaar.
Dié voormalige veeboer en provinsiale stoeikampioen in die destydse Transvaal het vroeër aan Maroela Media vertel hy is “seker een van die geseëndste mense in hierdie wêreld”. Hy het egter ook vertel dat hy sy dae koester omdat hy onseker is wanneer sy geleende tyd verby sou wees – maar tot dié dag kom sou hy elke dag “sy seëninge tel en gekoester bly in die liefde van geliefdes en vriende”.
Verskeie appèlle is teen die 2015-besluit ontvang en deur die appèlkommissie ondersoek. “Die appèlkommissie het bevind dat daar wesenlike onreëlmatighede was in die prosedure wat tydens 2015 se algemene sinode gevolg is om tot die besluit oor selfdegeslagverhoudings te kom. Indien die prosedure soos die Kerkorde 2013 dit voorskryf, korrek gevolg is, sou die besluit oor selfdegeslagverhoudings nie geneem kon word nie.”
Behalwe Ferrari en Mercedes, wat hulself al die seisoen bewys het, het Red Bull die afgelope tyd gewys hulle het nog nie boedel oorgegee wat die kampioenskapstitel betref nie. Dit is dus nie net ŉ wedren wat dopgehou moet word om te sien wie sy neus gaan voorkry op die punteleer nie, maar ook een om te sien of Red Bull sy seisoen lewendig gaan hou.